Burjassot recorda la importància de la prevenció contra la proliferació del mosquit tigre
2025-07-24

Amb l’arribada de la calor, la proliferació del mosquit tigre és una realitat. Per a previndre-la i evitar que la ciutadania es veja afectada, des de l’àrea de Serveis Municipals de l’Ajuntament de Burjassot, dirigida per Manuel Pérez Menero, es fan periòdicament diferents tractaments per a controlar esta proliferació.

A més, i conjuntament amb Salut Pública, des del Consistori recorden que la col·laboració de la ciutadania perquè el mosquit tigre no s’expandisca és també fonamental. Per este motiu, ha compartit en els seus mitjans de comunicació municipals el tríptic informatiu elaborat per la Generalitat Valenciana en el qual s’indiquen consells i recomanacions per a evitar la proliferació del mosquit tigre i del mosquit comú i la manera d’evitar les seues picades.

És important no acumular aigua en superfícies i objectes, buidar sovint els abeuradors de les mascotes i netejar de manera regular els desguassos i les canaletes dels domicilis.

Es pot consultar el fullet elaborat per la Generalitat Valenciana en este ENLLAÇ. En el fullet també es donen pautes per a actuar en el cas de patir la picada d’este mosquit.